Imagini VIDEO: Momentul în care un jandarm i-a smuls bidonul cu benzină protestatarului Cristian Dide, care se legase de gardul Guvernului. Jandarmii au tăiat gardul

Ora 13.26: Jandarmii au tăiat cu flexul o parte a gardului de la Guvern de care se legase Dide ca să îl poată ridica pe protestatar

Ora 13.15: Jandarmii l-au ridicat pe Cristian Dide și l-au dus la o secție de poliție cu o dubă

Ora 13.09: Fotoreporterul Octav Ganea (InquamPhotos) a surprins exact momentul în care jandarmul i-a smuls lui Cristian Dide bidonul cu benzină

Ora 12.51: Imagini VIDEO din momentul în care un jandarm i-a smuls bidonul cu benzină:

Ora 12.46: Jandarmii au reușit să îi ia lui Cristian Dide bidonul cu benzină

Cristian Dide, unul dintre protestatarii cunoscuți, s-a legat joi de gardul Guvernului cu un lanț, iar de mâna dreaptă și-a legat cu cătușe un bidon cu benzină. El refuză să plece, în ciuda încercărilor jandarmilor de a-l imobiliza, și spune că va pleca doar după ce se va termina ședința de guvern.

Video LIVE: